2019. december 31-én vált hivatalossá, hogy a grúz műsorsugárzó által megrendezett nemzeti döntőt, a Grúz Idolt Tornike Kipiani nyerte meg, így őt választották az ország képviseletére a 2020-as Eurovíziós Dalfesztiválon. Március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. A grúz műsorsugárzó jóvoltából az énekes lehetőséget kapott az ország képviseletére a következő évben egy új versenydallal. 2021. március 1-jén vált hivatalossá a dal címe, míg a versenydalt március 15-án mutatták be a dalfesztivál hivatalos YouTube-csatornáján.